ເມືອງອາດສະພັງທອງ ເຜີຍແຜ່ກົດໝາຍວ່າດ້ວຍການປະກັນສຸຂະພາບ ອປລ-ປກຊ ແລະ ປກສ
ໃນວັນທີ 30 ກັນຍາ 2019 ນີ້, ຢູ່ທີ່ຫ້ອງປະຊຸມຂອງຫ້ອງ ການສາທາລະນະສຸກເມືອງ ອາດສະພັງທອງ ແຂວງສະ ຫວັນນະເຂດ ໄດ້ຈັດກອງປະ ຊຸມເຜີຍແຜ່ກົດໝາຍວ່າດ້ວຍ ການປະກັນສຸຂະພາບ ອປລ -ປ.ກ.ຊ ແລະປກສຂຶ້ນຢ່າງ ເປັນທາງການໂດຍພາຍໃຕ້ ການເຂົ້າຮ່ວມຂອງທ່ານ ສໍາ ລິດ ເທບພະວົງ ຫົວໜ້າຫ້ອງ ວ່າການປົກຄອງເມືອງ, ມີອະ ນຸກໍາມະການການປະກັນສຸຂະ ພາບຂັ້ນເມືອງຕະຫຼອດຮອດ ພະນັກງານແພດໝໍ ແລະຫົວ ໜ້າສຸກສາລາ 8 ແຫ່ງທີ່ຂຶ້ນກັບເມືອງກໍ່ໄດ້ເຂົ້າຮ່ວມ.
ໃນນີ້, ທ່ານ ດຣ ນິດດາພອນ ວັນນະແສງ ຮອງຫົວໜ້າອົງ ການປະກັນສຸຂະພາບແຫ່ງ ຊາດ ກໍ່ໄດ້ຜ່ານລັດຖະດໍາລັດ ຂອງປະທານປະເທດ ສາທາລະ ນະລັດ ປະຊາທິປະໄຕ ປະຊາ ຊົນລາວ ສະບັບເລກທີ 149 /ປປທ ກ່ຽວກັບການປະກາດ ໃຊ້ກົດໝາຍວ່າດ້ວຍການປະ ກັນສຸຂະພາບ ເຊິ່ງລັດຖະດໍາລັດ ປະກອບດ້ວຍ 07 ພາກຄື: ບົດ ບັນຍັດທົ່ວໄປ, ລະບົບເປົ້າໝາຍ ຜົນປະໂຫຍດການຮັບປະກັນຄຸນະພາບຂອງການປະກັນສຸຂະພາບ, ກອງທຶນປະກັນສຸຂະ ພາບແຫ່ງຊາດການຄຸ້ມຄອງ ບໍລິຫານກອງທຶນ, ຂໍ້ຫ້າມ, ການ ແກ້ໄຂຂໍ້ຂັດແຍ່ງ, ການຄຸ້ມຄອງ ການກວດກາວຽກງານປະ ກັນສຸຂະພາບ, ນະໂຍບາຍຕໍ່ຜູ້ ມີຜົນງານມາດຕະການຕໍ່ຜູ້ລະ ເມີດ ແລະບົດບັນຍັດສຸດທ້າຍ ໃນນັ້ນ, ໄດ້ປະກອບມີ 79 ມາດຕາ ຕື່ມອີກດ້ວຍ.
ແຫຼ່ງຂ່າວ: ສະຫວັນພັດທະນາຂ່າວ